CELEX: 62010FA0063
Language: el
Date: 2012-06-13 00:00:00
Title: Υπόθεση F-63/10: Απόφαση του Δικαστηρίου Δημόσιας Διοίκησης (τρίτο τμήμα) της 13ης Ιουνίου 2012 — BL κατά Ευρωπαϊκής Επιτροπής (Υπαλληλική υπόθεση — Πρώην υπάλληλος — Κοινωνική ασφάλιση — Ατύχημα — Περάτωση της διαδικασίας εφαρμογής του άρθρου 73 του Κανονισμού Υπηρεσιακής Καταστάσεως — Διαχρονική εφαρμογή του πίνακα που προσαρτάται στη νέα ρύθμιση σχετικά με την ασφάλιση κατά των κινδύνων ατυχήματος και επαγγελματικής ασθένειας — Διάρκεια της διαδικασίας)

28.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 227/35
            
         Απόφαση του Δικαστηρίου Δημόσιας Διοίκησης (τρίτο τμήμα) της 13ης Ιουνίου 2012 — BL κατά Ευρωπαϊκής Επιτροπής
   (Υπόθεση F-63/10) (1)
   
   (Υπαλληλική υπόθεση - Πρώην υπάλληλος - Κοινωνική ασφάλιση - Ατύχημα - Περάτωση της διαδικασίας εφαρμογής του άρθρου 73 του Κανονισμού Υπηρεσιακής Καταστάσεως - Διαχρονική εφαρμογή του πίνακα που προσαρτάται στη νέα ρύθμιση σχετικά με την ασφάλιση κατά των κινδύνων ατυχήματος και επαγγελματικής ασθένειας - Διάρκεια της διαδικασίας)
   2012/C 227/58
   Γλώσσα διαδικασίας: η γαλλική
   
      Διάδικοι
   
   
      Προσφεύγων: BL (Βρυξέλλες, Βέλγιο) (εκπρόσωποι: L. Levi και C. Bernard-Glanz, δικηγόροι)
   
      Καθής: Ευρωπαϊκή Επιτροπή (εκπρόσωποι: J. Currall και D. Martin)
   
      Αντικείμενο
   
   Ακύρωση της αποφάσεως της Επιτροπής με την οποία περατώνεται η διαδικασία που κινήθηκε βάσει του άρθρου 73 του ΚΥΚ κατόπιν του ατυχήματος του προσφεύγοντος που συνέβη στις 13 Αυγούστου 2001 και αναγνωρίζεται υπέρ αυτού ποσοστό μόνιμης αναπηρίας 6 % και αίτημα να υποχρεωθεί η καθής να καταβάλει αποζημίωση στον προσφεύγοντα.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της 28ης Οκτωβρίου 2009 με την οποία περατώνεται η διαδικασία που κινήθηκε βάσει του άρθρου 73 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης κατόπιν του ατυχήματος του BL το οποίο συνέβη στις 13 Αυγούστου 2001.
            
         
               2)
            
            
               Καταδικάζει την Ευρωπαϊκή Επιτροπή στην καταβολή του ποσού των 2 500 ευρώ στον BL.
            
         
               3)
            
            
               Απορρίπτει την προσφυγή κατά τα λοιπά.
            
         
               4)
            
            
               Ορίζει ότι η Ευρωπαϊκή Επιτροπή φέρει τα δικά της δικαστικά έξοδα και την καταδικάζει στα δικαστικά έξοδα του BL.
            
         
      (1)  EE C 260 της 25.9.10, σ. 29.